Тачпад ноўтбука
**Тачпад** (англ.: touchpad — сэнсарная пляцоўка), **сэнсарная панэль** — указальная прылада ўводу, часцей за ўсё ўжываецца ў ноўтбуках. Таксама існуюць мадэлі клавіятур, сумешчаныя з тачпадам.

Як і іншыя ўказальныя прылады, тачпад звычайна ўжываецца для кіравання «ўказальнікам» шляхам перасоўвання пальца па паверхні прылады. Тачпады маюць разнастайныя памеры, але звычайна іх плошча не перавышае 50 см². Форма ўвасаблення — часцей за ўсё прастакутнік, але існуюць мадэлі і ў форме круга.

Кампанія Apple традыцыйна выкарыстоўвае для пазначэння тачпада слова «трэкпад» (англ.: trackpad).

Гісторыя
--------

Да тачпадаў у ноўтбуках ужываліся трэкпоінты і трэкболы.

У 1988 годзе Джордж Герфайдэ (*George E. Gerpheide*) вынайшаў сэнсарную пляцоўку (тачпад). Фірма Apple ліцэнзавала яго праект і пачала ўжываць яго ў сваіх ноўтбуках PowerBook, пачынаючы з 1994 года. З той пары тачпад стаў найбольш распаўсюджанай прыладай кіравання курсорам для ноўтбукаў.

Прынцып дзеяння
---------------

Работа тачпадаў заснавана на вымярэнні ёмістасці пальца ці вымярэнні ёмістасці паміж сэнсарамі. Сэнсары ёмістасці змешчаны ўздоўж вертыкальнай і гарызантальнай восей тачпада, што дазваляе вызначыць каардынату пальца з патрэбнай дакладнасцю.

Паколькі работа прылады заснавана на вымярэнні ёмістасці, тачпад не будзе працаваць, калі вадзіць па ім якім-небудзь неправодзячым прадметам, напрыклад, канцом алоўка. У выпадку ўжывання тачпад будзе працаваць толькі пры дастатковай плошчы дотыку. (Паспрабуйце кранацца тачпада пальцам толькі трошкі). Вільготныя пальцы ўскладняюць працу тачпада.

Характарыстыкі
--------------

Тачпады з’яўляюцца прыладамі з даволі нізкім разрозненнем. Гэтага досыць для ўжывання іх у штодзённай рабоце за камп’ютарам (офісныя праграмы, вэб-браўзеры, лагічныя гульні), але гэта ўскладняе работу ў графічных праграмах і робіць вельмі нязручнай гульню ў 3D-шутэрах.

Аднак у тачпадаў ёсць і шэраг пераваг, у параўнанні з іншымі маніпулятарамі:

* не патрабуюць роўнай паверхні (у адрозненне ад мышы);
* не патрабуюць вялікай прасторы (у адрозненне ад мышы ці графічнага планшэта);
* размяшчэнне тачпада фіксавана адносна клавіятуры (у адрозненне ад мышы);
* для перасоўвання курсора на ўвесь экран дастаткова толькі невялікага руху пальца (у адрозненне ад мышы ці буйнога графічнага планшэта);
* работа з імі не патрабуе асаблівага прызвычайвання, як, напрыклад, у выпадку з трэкболам;
* з дапамогай аднаго тачпада, не кранаючы кнопак, можна выконваць частку маніпуляцый левай кнопкі мышы:
	+ хуткае крананне — пстрычка;
	+ падвойнае хуткае крананне — падвойная пстрычка;
	+ незавершанае падвойнае крананне з наступным перасоўваннем — адпавядае перасоўванню мышы з заціснутай левай кнопкай, гэта азначае перасоўванне аб’екта ці выдзяленне;
* асобныя месцы тачпада (паласа справа і зверху/знізу) могуць быць скарыстаны для вертыкальнай і гарызантальнай пракруткі.

Тачпады ноўтбукаў Apple, Asus, а таксама амаль любыя ад Synaptics (з дапамогай асобнай праграмы) могуць імітаваць націсканне правай кнопкі і кола без ужывання дадатковых кнопак:

* пракрутка — націсканне двума пальцамі і перасоўванне
* правая кнопка — хуткае націсканне двума пальцамі (трыма ў Asus)
* павелічэнне/памяншэнне — сцягванне ці расцягванне двух пальцаў на паверхні тачпада адзін адносна другога
* пераварот — змяненне плоскасці пазіцыі двух пальцаў на тачпадзе ў патрэбным напрамку
* перагортванне — лёгкае крананне падчас руху злева направа ці наадварот трыма пальцамі

Таксама маюцца разнастайныя жэсты, у якіх ужываюцца і чатыры пальцы.

Тачпад адключаецца на ноўтбуку спалучэннем клавішаў Fn (побач з кнопкай Ctrl) + F10 (ці адна з кнопак ад F1 да F12).
На некаторых ноўтбуках (напрыклад, Acer Aspire 5738G) тачпад адключаецца асобнай кнопкай.

Асноўныя вытворцы
-----------------

Асноўныя вытворцы тачпадаў:

* Synaptics
* Alps Electric Corporation
* Cirque Corporation

Гл. таксама
-----------

* Magic Trackpad

Зноскі
------

1. ↑  Першы 13,3" ноўтбук ад Gateway | Фотаздымак і апісанне | THG.RU (руск.)
2. ↑  Афіцыйны сайт праекта two-finger-scroll (англ.)

|  |  |
| --- | --- |
| ⚙️   Нарматыўны кантроль | GND: 1063819857 · Microsoft: 43199551 |

| ⛭Кампаненты персанальнага камп’ютара |
| --- |
| Сістэмны блок | 
Блок сілкавання •
Ахалоджванне •
Мацярынская плата •
Працэсар •
Шыны •
Відэакарта •
Гукавая карта •
Сеткавая плата
 |
| Памяць | 
Аператыўная памяць •
Запамінальная прылада з адвольным доступам
 |
| Носьбіты і дыскаводы | 
Цвёрды дыск •
Цвёрдацельны назапашвальнік
(Флэш-памяць •
USB-флэш) •
Аптычны прывад
(CD •
DVD •
BD) •
НГМД
(Дыскета) •
Стрымер •
Кардрыдар
 |
| Вывад | 
Дынамік •
Манітор •
Прынтар •
Plotter •
Акустычная сістэма
 |
| Увод | 
Клавіятура •
Мыш •
Трэкбол •
TrackPoint •
Тачпад •
Датыкальны экран •
Лічбавая ручка •
Светлавое пяро •
Графічны планшэт •
Мікрафон •
Сканер •
Вэб-камера
 |
| Гульні | 
Джойстык •
Руль •
Штурвал •
Педалі •
Пісталет •
Paddle •
Геймпад •
Дэнспад •
Трэкер
 |
| Іншае | 
Мадэм •
ТВ-цюнер •
Сеткавы фільтр •
Крыніца бесперапыннага сілкавання
 |